Атинският туризъм в най-лошо състояние от последните петнайсет години | grreporter.info – Новините от Гърция – Информационно-развлекателен портал, Актуални Новини, Бизнес, Спорт, Мултимедия и Видео\nАтинският туризъм в най-лошо състояние от последните петнайсет години\n22 Февруари 2010 / 16:02:30 Виктория Миндова\nИкономическата криза, обществено-социалната нестабилност и високата престъпност в столицата са основните причини за спада от 10,2% в оборота на атинските хотели. 2009 е най-лошата в търговско отношение година от последните 15 години, като отбелязва най-ниски приходи през този период за столичните хотелите бе заключението на Янис Речос председател на Съюза на атинските хотелиери. Според данните предоставени от съюза средната посещаемост на столичните хотели е паднала от 68% през 2008 година на 60,9% през 2009 година. Най-засегнати са високият клас хотели, които за цялата година са приели посетители на половина по-малко от пълния им капацитет. Загубите отбелязани през този период са довели и до неизбежните съкращения в персонала. Почти четири хиляди души или около 25% от работещите в туристически обекти в Атина и Атика окръг са били освободени в резултат от трудната финансова ситуация.\n„Допълнително повишаване на оперативните разходи на хотелите и евентуално покачване на Данък добавена стойност за туристическите услуги би било катастрофално за икономиката на страната. За разлика от други европейски страни, туризмът в Гърция е от изключителна важност за възвръщане на конкурентоспособността на страната. Всяко повишаване на ДДС застрашава жизнеспособността на бизнеса,” бе категоричен Речос.\nДруг важен въпрос, който бе поставен на пресконференцията бе проблемът с престъпността в столицата. От съюза изявиха острото си недоволство от липсата на конкретна държавна политика за възпрепятстване на нарастващата вълна от насилие и престъпност в столицата. Янис Речос цитира някои от най-посещаваните туристически сайтове в интернет, където центърът на Атина и по-точно районите около площад Омония са определени като едни от „най-опасните места в Европа.”


Анна Молинари и творенията ѝ | Fashion Inside\nКолко ефирна може да бъде съботата? Може да вали дъжд, да се появи някоя дъга или чисто и просто може да облечем нещо, което да ни накара да се чувстваме като феи от горските дълбини.\nИ към коя друга марка да погледнем ако не към Blumarine и невероятната Анна Молинари, която всеки сезон разпалва страста ни към приказките с ефирни материи и дрехи, които сякаш са материализирали въздуха, за да го направят втората ни кожа.\nКолекция от меки цветове, небрежно паднали презрамки, прекрасни must-have сандали, какво повече ѝ трябва на съботата, може би само малко любов. Горска или градска фея, жената на Blumarine остава като предположение, че лятото ще бъде мистично и напълно различно от предишното.


Novsport.com - Феро ще изненадва Лудогорец в първия си мач, начело на Ботев Пд\n19 октомври 2019 07:52\nДнec Ферарио Спасов ще дебютира повторно начело на Ботев (Пд). Съперникът обаче е възможно най-трудният - Лудогорец. Въпреки това Феро е убеден, че „канарчетата" могат да вземат трите точки.\nНовият наставник на канарчетата включи четирима юноши вгрупата за домакинството на Лудогорец. Сред 18-те попаднаха следните момчета от формацията до 19 години – Станислав Шопов, Димитър Тонев, Иван Василев и Петър Итов. Заради контузия отпадна Антонио Вутов, а Еберт Кардосо е наказан. Трайно травмиран е Атанас Зехиров.\nВ късния следобед ботевистите проведоха занимание на един от естествените терени на клубната база. След края на тренировката канарчетата останаха на режим в хотелската част на комплекса.\nОчаква се Феро да направи някои промени по състава, залаган от предшественика му Желко Петрович. В същото време Станислав Генчев и тимът му се надяват да прибавят нови три точки към актива си.\n"Резултатите не са само моя заслуга, а и на футболистите. Всичко бе въпрос на време. През лятото взехме доста нови футболисти. Всеки един ден работа на тези играчи ги доближаваше до нивото на Лудогорец. Те вече свикнаха с отбора. Чувстват се по-добре, а това са все важни неща, както и синхронът и климатът в тима. Точно тези неща се подобриха в последните месеци.\nПреломният момент беше реваншът с Марибор. С влизането в групите на Лига Европа в отбора вече има по-голямо спокойствие. Трудно е за всеки треньор да създаде авторитет в такъв тим като Лудогорец. Най-важното за мен е да бъда честен с футболистите. Бил съм и капитан на тези играчи. Запазили сме уважение и това нещо ми помага. Опитните ми помагат в съблекалнята", каза Генчев преди Диема спорт.\nТой определи сините, които победи с 2:0, като основен конкурент за титлата.\n"Левски тази година ми прави впечатление, че има много голямо подобрение в начина си на игра и в организацията си. В тяхно лице виждам основният ни конкурент за върха. Усещам подкрепата на ръководството, а от мен се иска да работя на спокойствие. От мен се иска да сме първи, да играем хубав футбол и по възможност да излезем от групите на Лига Европа", добави младият наставник.\ntocno fero niama da iznenada ...\nИзпратено от Анонимен на 19 октомври 2019 12:54. |\ntocno fero niama da iznenada ludogorec no sas sigurnost shte se iznenada ot kucite si futbolisti i ot skromnite si vazmojnosti.\nИзпратено от Анонимен на 19 октомври 2019 09:14. |\nНяма да има никаква изненада 0:4 за Лудогорец!\nИзпратено от Анонимен на 19 октомври 2019 08:20. |\nБРАВО ,ЕДИНСТВЕНИЯ ВЕЛИК БЪЛГАРСКИ ОТБОР!ДА СЕ ПУКАТ ОТ ЯД РЕЗАЦИТЕ ОТ МИКРЕ!\n14 декември 2019 16:55\nДвубоят е в неделя от 12:00 ч. на стадиона в Бистрица\n09 декември 2019 09:57\nДоста наши отбори са направили запитвания към мен и агенции за нови попълнения, похвали се мениджърът


Моторни масла Motul на изгодни цени\nМоторни масла MOTUL 10W40 Turbolight\nSynergie+ дизел, бензин\nМоторни масла MOTUL 5W40 Specific VW бензин, дизел\nX-cess бензин, дизел\nX-CLEAN бензин, дизел\nМоторни масла MOTUL 5W30 X-CLEAN бензин, дизел\nМоторни масла MOTUL 15W50 POWER бензин, дизел\nИсторията на масла Мотул\nФренската компания Motul е един от световните лидери в производството и разпространението на смазочни продукти за всякакъв вид превозни средства и за индустрията. Също така, тя е първият изобретател на напълно синтетични двигателни масла за автомобилите.\nИсторията на марка Мотул е колкото стара, толкова и интересна. През 1853 година в Ню Йорк се създава компания Swan & Finch, която започва да произвежда масла с високо качество. След 1920 година, продуктите на тази фирма започват появяват на световните пазари. Поразен от високото качество и ефективност на продуктите, Ernst Zaugg се договаря с Swan & Finch и започва да предлага всичко с марка Мотул чрез своята фирма Supra Penn във Франция. През 1953 година за стогодишният си юбилей компания Swan & Finch пускат на европейския пазар първото всесезонно моторно масло. Въпреки големия успех, компанията не просъществува за дълго, Swan & Finch прекратяват дейност няколко години по-късно. През 1965 година, Supra Penn изкупува всички акции и се превръща в единствен собственик на марка Мотул по целия свят. Големият успех на продукта налага Ernst Zaugg да вземе решение да промени името на компанията си на Мотул.\nОт 1960 година производството на леки автомобили драстично нараства. Производителите започват да правят много по-бързи и мощни коли. За да отговори на тези нови за времето си автомобили, през 1966 година Мотул пуска на пазара Century 2100. Това е първото полусинтетично двигателно масло, което е десет пъти по ефективно от обикновените масла.\nПет години по-късно Мотул допълва колекцията си с нов продукт- 300V. Това е първото напълно синтетично двигателно масло пуснато на пазара. Базирано на растителни естери, този продукт става хит за времето си. Като доказателство, че продуктът е най-ефективния, Мотул решава и участва в най-популярното състезание с най-бързите коли- Формула 1. Мотул не спира до тук, започват да се правят и разработки за двутактови и четиритактови мотоциклетни мотори- Motul Century 300 2T. Успехите са налице през 1977 година Катаяма печели световното първенство при 350 кубиковите мотори. Според него най-голяма заслуга за спечелването на титлата има това масло.\nОт 1980 година Мотул засилва присъствието си и в световен план. Сключва договори със страни като Германия и Япония, които са едни от световните лидери в производството на автомобили и мотоциклети. Компанията започва да отваря свои филиали в много държави, като в последствие повече от половината и приходи са направени извън Франция.\nФилософията, която изповядва компанията е насочена към постоянно усъвършенстване на продуктите и близост до хората за да бъдат в тяхна полза. На тази максима се доверяват милиони собственици и производители на автомобили. Ето защо в момента продуктите с марка Motul могат да се намерят в над 80 държави по света.


Elenikindia: Битката при Андхери ( Battle of Andheri)\nВ момента, в който кандидат-пътниците се разпределяха по места, наставаше културно мълчание, придружено с приглаждане на ризата и сресване на косите, последвано от приятно за ухото интелектуално бъбрене. Всичко изглеждаше мирно и тихо. Цареше спокойствие и сдържаност. Като безметежно езеро. Докато не дойдеше следващата спирка и езерото не прелееше, за да забъбли в буйна река от лакти и колене. На една от тези спирки тълпата-река повлече и нас и ние се понесохме с бясна скорост и дружни викове "Ааааааа" към изхода. Лакти, колене, настъпвания - позволените техники в този юначен сблъсък. Влакът ни изплю на перона...повърна ни като пихтия, която се разля в различни посоки.\nОх, незабравим Мумбай.\nИ за да не кажете, че голословя, ето малко кадри от ежедневните сражения в Мумбай...\nА ето как пътуването до работното място може да носи удоволствие и радост....с песен за хубав ден. Често си представям как в нашенските трамваи или автобуси стои на държавен пост по някой друг музикален бард, който свири нежни песни и настройва с енергия и жизнерадост сутрешните, заспали или начумерени градски умове. В Индия няма нужда от платени служители, за да вършат тая работа, след като самите пътници сами си я вършат.\nПубликувано от Elenikindia в 23:53 ч.\nUnknown 21 декември 2010 г., 14:01 ч.\nЗа Андхера като се сетя и ми идва наум и борбата загубения багаж :). Индия липсва страшно много, все повече се убеждавам, че това е усещане и светоглед, неуловимо и все пак толкова реално.\nСамо забележка - ако има бардове в нашия градски транспорт,ха познай каква музика ще се лее - поп-турбо- и всякакъв "модерен" чалга фолк.


INTENSIVE МАСКА С ХИАЛУРОНОВА КИСЕЛИНА\nИнтензивна хидратация >\nINTENSIVE МАСКА С ХИАЛУРОНОВА КИСЕЛИНА 75 ml\nХиалуроновата киселина е молекула, която естествено присъства в кожата и се грижи за водния ѝ запас. Маската INTENSIVE с хиалуронова киселина овлажнява интензивно, изглажда фините линии и намалява усещането за опъната кожа. Нежна, нелепкава крем-текстура. Незабавна грижа за дехидратирана кожа.\nНанесете плътен слой върху лицето и шията. Оставете да действа 15-20 минути и изплакнете. Два до три пъти седмично. Може да се прилага вместо нощен крем. Използвайте в комбинация с другите продукти от серията INTENSIVE с хиалуронова киселина, както и след козметични процедури.\nИнтензивно изпълва кожата и осигурява комфорт: комбинацията от две форми на хиалуронова киселина – хиалуронова киселина с висока молекулна маса и капсулирана хиалуронова киселина. Благодарение на тази комбинация, влагата в епидермиса е съхранена, а фините линии – изгладени.\nКоригира бръчките: средната молекулна маса на хиалуроновата киселина компенсира дехидратацията, възстановява плътността и озарява кожата\nПри дехидратирана кожа, фини линии и бръчки.\nКожата е успокоена, дълбоко хидратирана и видимо подмладена. Тенът е свеж и сияен.\nINTENSIVE КРЕМ С ХИАЛУРОНОВА КИСЕЛИНА Intensive\nINTENSIVE СЕРУМ С ХИАЛУРОНОВА КИСЕЛИНА


Как да си набавим Витамин С през зимата.\nСъс застудяването на времето, освен наближаващите Коледни празници, за съжаление започват да се вихрят и вирусите и настинките. За това е изключително важно, по време на зимния сезон, да се грижим добре за имунната ни система и цялостното здравословно състояние. Един от най-големите помощници на тялото ни в такива случаи е Витамин С. Той е есенциален витамин, който за съжаление не можем да произведем самостоятелно. Но в същия момент има огромно влияние върху множество здравословни процеси в тялото. В следващите няколко реда, можеш да прочетеш кои са най-пълноценните източници на Витамин С през зимата, с които ще можеш да си набавиш необходимата дневна доза бързо и вкусно.\nКартофите са с ниско съдържание на калории - средно голям печен картоф съдържа само около 110 калории. Те са добър източник на витамини С и В6, манган, фосфор, ниацин и пантотенова киселина. Освен това са богати на витамини, минерали и антиоксиданти, което ги прави много полезни. Проучванията свързват картофите и хранителните им вещества с различни впечатляващи ползи за здравето, включително подобрен контрол на кръвната захар, намален риск от сърдечни заболявания и по-висок имунитет.\nРяпата осигурява над 30% от необходимата дневна доза Витамин С на тялото. Освен това, е чудесен източник на фолиева киселина, витамин К и провитамин А. Ряпата е пълна с фибри и витамини К, А, С, Е, В1, В3, В5, В6, В2, както и с минерали като манган, калий, магнезий, желязо, калций и мед . Също така е добър източник на фосфор, омега-3 мастни киселини и протеини.\nЕдна малка мандарина осигурява 34% от дневния прием на витамин С. Освен това е богата на витамин А и допринася за необходимата дневна доза тиамин, витамин В6 и фолиева киселина. Мандарините съдържат малки количества минерали, включително калий, калций, магнезий и желязо. Богатите на калий диети намаляват риска от сърдечно-съдови заболявания. Калцият пък е важен за здравите кости и зъби. Магнезият помага за регулиране на кръвното налягане, а Желязото е важно за осигуряване на кислород на мускулите.\nАнанасовият сок включва в състава си богат набор от витамини и минерали, които могат да повишат имунитета. Той е с високо съдържание на витамин С, който може да ти помогне да предпазиш тялото си от настинките и вирусите.\nСъщо така съдържа ензими, за които е научно доказано, че активират здравословния отговор на имунната система и подпомагат работата и. Ананасите също така са богати на витамини А и К, фосфор, цинк и калций.\nЧервеното зеле е богато на витамин С, което го прави изключително мощен антиоксидант и имуностимулатор. Подпомага естествената защита на тялото в борбара със свободните радикали. В сравнение със обикновеното зеле, червеното зеле съдържа 10 пъти повече витамини, източник е на флавоноиди и съдържа в състава си голямо количество антиоксиданти, които подобряват здравето на очите, зъбите, костите и имунната система.\nПървото нещо което Ви идва на ум, когато Ви попитат за плод богат на витамин С е обикновено портокалът. Но знаете ли, че всъщност Кивито има много по-високо съдържание на този толкова важен витамин? Този малък плод също така е богат на фибри, антиоксиданти, витамини и минерали, освен това има и изключително висока хранителна стойност. Стимулира имунната система и помага на тялото да се предпази от често срещани заболявания като грип и настинка, като в същото време осигурява множество други ползи за здравето. Той също така помага за усвояването на желязо, като осигурява подобрена жизненост и балансира работата на метаболизма, което повишава нивата на умствена и физическа енергия.\nГрейпфрутът е богат източник на антиоксиданти и най-вече витамин С. Консумирането му подпомага борбата на тялото със свободните радикали, които според някои учени, са основната причина за Рака. Малък грейпфрут може да осигури на организма цели 68,8 mg витамин С. Важно е да се отбележи обаче, че консумирането на Грейпфрут не е препоръчително, когато се приемат определени лекарства (най-вече свързани с повишен холестерол и кръвно налягане) . За това и често, той не е най-популярния избор, когато имаме нужда от естествен източник на Витамин С.\nПортокалът е може би най-популярния източник на Витамин С. Той има множество здравословни ползи и влияе позитивно върху здравето на сърцето, понижава кръвното налягане и подобрява състоянието на кожата. Освен това е мощен антиоксидант, който влияе върху свободните радикали и за разлика от грейпфута, няма негативни странични ефекти. Богат е на фибри и според някои скорошни изследвания, може да има положителен ефект при Диабета.\nЗнаете ли, че в броколите се съдържа точно толкова Витамин С, колкото и в портокалите. Освен това, те са богат източник на Калций, Желязо, Фосфор, Калий, Цинк, Тиамин, Рибофлавин, Ниацин, Витамини А, В6, В12, D, Е и К, както и Фолат. Броколите имат изключително позитивен ефект върху здравето и особено при някои заболявания, като например Диабета и Артрита. Съдържат в състава си голяма доза картеноиди и влияят позитивно върху здравето на сърцето и имунната система.\nМного често обаче е невъзможно ежедневното ни хранене, да включва изброените по-горе плодове и зеленчуци. Тук на помощ идват хранителните добавки, чрез които само с една таблетка дневно, успяваме да си набавим необходимата дневна доза Витамин С.


Adobe ще повиши производителността с помощта на видеокарта чрез нов ъпдейт за Premiere Pro - kaldata.com\nAdobe започна да разпространява нов ъпдейт за някои приложения на Creative Cloud платформата. Като цяло той е предназначен за потребителите на Premiere Pro, записващи видео, но ще повлияе и на приложенията Adobe Media Encoder, After Effects, и Audition. С ъпдейта медийната компания прилага нов метод на хардуерно ускорение с помощта на Nvidia и AMD видеокартите. По този начин обработката на видео съдържание се записва около пет пъти по-бързо, отколкото чрез софтуерно ускорение и CPU.\nВсъщност експорт с помощта на Nvidia видеокарти съществува от дълго време. Новият ъпдейт обаче въвежда нова версия на ускорителя, съкращавайки времето необходимо за запис посредством H.264 и H.265 HEVC кодеците. Инженерният мениджър на Adobe Маниш Кулкарни сподели:\n„Подобренията са резултат от години съвместна работа на Nvidia и Adobe за предоставянето на висококачествен софтуер и инструменти за артисти и творци. Благодарение поддръжката на новите Nvidia видеокарти на Windows, експортирането е хардуерно ускорено и използва мощта на GPU…“\nЗа пример Adobe представя схема, сравняваща времето на запис на видео с помощта на процесора, както и с използване на хардуерно ускорение с видеокарта. Съвсем очаквано наблюдаваме драстична промяна и значително по-бърз запис на 4К видео на Nvidia RTX 2060 за разлика от процесора Intel Core i9-9750H. Със сигурност използването на по-мощната RTX 2080 би довело до още по-бързи резултати.\nAMD също е в списъка с поддържани видеокарти. Възможно е обаче новият хардуерно ускорен декодер да бъде активиран по-късно, докато компанията прави тестове в своята затворена бета.\nПредишна новинаДигиталното издание на Gamescom вече с потвърдени дати\nСледваща новинаArtifact 2.0 влиза в бета тест скоро, регистрациите започват следващата седмица\nДнес тествах с един файл в АЕ. Резултатите са скандални:\nПреди ъпдейта 24:53\nСлед ъпдейт 24:45.\n8 секунди разлика.


Бургас с нов Общ устройствен план - ZonaComfort.eu\nБургас с нов Общ устройствен план\nTopGardenБулдекор ЕООД Стройрент ЕООДАлекс Маркет ООДБЛЕК ПЪРЛ ЕООДАлхимика Трейдинг ЕООДАладин Билдинг ООДМебели BONUSКниговезница БГХаниуел ЕООДАТРИ ЕООД\nцени на електрически отверки тръбни легла двуетажни фирми за външни щори изолиран въздуховод за камина ниски цени за мебели за детска стая фирми за продажба на разкройващи циркуляри баланс машини ремонти реконструкции фирми легла на два етажа радиатори за парно цени в Разград декоративни решетки за прозорци цена на Електрически грил разпродажба мебели мрежи за ограждане ОБОРУДВАНЕ НА ФРИЗЬОРСКИ САЛОНИ мебелна витрина\nПубликувано на: 2011-07-22 08:25:00\nНовият Общ устройствен план на Бургас бе гласуван и приет на вчерашната сесия на Общинския съвет. На заседанието си съветниците одобриха окончателния проект на плана, изготвен от обединение "Гео щрих".\nГрадът е първият по Черноморието и третият в страната с действащ нов Общ устройствен план след София и Пловдив.\nОбщият устройствен план на Бургас дава перспектива за развитие на града за следващите 20 години.\nРазвитие на мащабна зелена система, промяна на транспортната схема на града, изнасяне на производствените зони в дълбочина и отваряне на града към морето са основните акценти в новия план.\nНови жилищни зони ще се обособят край кв. Горно и Долно Езерово, на юг от кв. Крайморие и районите Възраждане и Приморие, край кварталите Банево и Ветрен.\nПредлага се терените южно от ж.к. "Меден рудник" да се застрояват след отпадането на тролейбусното депо. Зоните предвидени за реакционни дейности там, както и жилищната зона на кв. "Крайморие", ще се разработят след рекултивацията на намиращите се в съседство окислителни езера на "Лукойл Нефтохим".\nНовите жилищни квартали на Бургас ще могат да поемат още 115 000 жители. Градът ще се развива и като голям туристически център, готов да подслони 65 000 туристи. Търговските комплекси се съсредоточават по протежение на пътя за София, разделени от паркове и зелени зони. Индустрията отстъпва на север и дава възможност на хората да стигнат до морето и езерата.\nПрепоръката на експертите е да бъдат одобрявани само инвестиционни предложения за промишлени дейности с минимални емисии във въздуха.\nМодерна транспортна схема ще свързва всяка точка на бъдещия полис. Подлези, надлези, градска железница, три пристанища и вътрешноградски морски транспорт ще улесняват достъпа и ще съкращават времето на пътуване.\nОбходни пътища ще извеждат транзита от града. От РИОСВ настояват при изграждането на новата транспортна инфраструктура да се отчита фактора "шум" и най-интензивния автомобилен трафик да се отделя с шумозащитни съоръжения.\nНяколко нови парка ще се изградят в кварталите Сарафово, Крайморие, Меден Рудник и около езерата. Зелените територии ще се увеличат с 1923 дка, от които 576 дка са предвидени за зоопарк, а 99 дка ще се превърнат в многофункционална спортна зона.\nЗелени клинове ще са свързващото звено в новоурбанизираните територии и ще са и буфер между тях и защитените зони. Сегашните паркове Росенец, Морска градина и Минерални бани ще се разширят и облагородят.\nЗоните за спорт и рекреация са значително увеличени, те ще могат да задоволят нуждите дори и ако населението на Бургас се увеличи с още 300 000 души.\nИзготвянето на Общ устройствен план на община Бургас започна на през октомври 2008 година. Предварителният проект беше предаден на община Бургас на 16 март 2010 г., а окончателният проект е приет от ЕСУТ в разширен състав на заседание на 6 юли 2011 г.


Проверки за Никулден: Предимно вносната риба има документи - Бургас - DarikNews.bg\n2 декември 2021 14:11\nПреди Никулден инспектори на ИАРА започнаха проверки на рибните магазини на най-големия пазар в Бургас „Краснодар”. Следи се преди всичко дали не се предлага шаран, който е заловен от бракониери в езерата около града.\n„Най- вече шаранът наблюдаваме, тъй като има много риболовни стопанства, регистрирани при нас и рибата отговаря на изискванията за консумация. Нарушенията, на които попадаме най-често нямат документи за произход, защото има дребни търговци, които го набавят и я продават на нерегламентирани магазини, а по шосета и кьошета”, заяви инспектор Никола Късев.\nИнспекторите на ИАРА освен на пазара извършват преди Никулден и проверки и на водоемите около Бургас за бракониери.\n„През последните 60-70% успяваме да регулираме незаконния риболов и да спрем бракониерската риба на пазара. Основно това, което в момента излиза на пазара незаконно и което не препоръчвам да се купува, е рибата без документи- каракуда, много често и шаран. Иначе тя се лови в бургаските езера. В морето успяхме да се справим с незаконния улов”, заяви изпълнителният директор на ИАРА Галин Николов.\nПрясната риба на пазар „Краснодар” обаче се оказа преди всичко внос.\n„Видях го паламуда, но той е замразен, турски е, тъй като в България по Черноморието не излезе. И по документи пише, че е паламуд от Турция! Повечето риба по документи е внос- от Испания, Норвегия, Турция, Венецуела”, обясни Олег Райчев- главен специалист в ИАРА. Единствената прясна българска риба на пазара е шаранът, чернокопът и калканът.\nИначе търговците не очакват да има покачване на цената на рибата за Никулден.\nБургас пазар цени риба Никулден внос бракониери


БЕЗПЛАТНИТЕ БЪРЗИ ТЕСТОВЕ СЕ ОТЛАГАТ - ЗАБОЛЯВАНИЯ - СИМПТОМИ - 2022\nБезплатните бързи тестове могат да помогнат за поддържането на Corona под контрол. Но от 1 март, както беше първоначално планирано, все пак няма да го има. Министърът на здравеопазването Spahn все по-често е подложен на обстрел\nБезплатните бързи тестове трябва да помогнат за овладяването на вируса - и по този начин да позволят по-голямо разхлабване в средносрочен план. Исканията за него стават все по-силни и по-силни. Федералният министър на здравеопазването Йенс Шпан (CDU) първоначално го обяви за 1 март. Сега обаче това ще бъде обсъдено само на консултациите на федералните щати на 3 март. Планът на Spahn предвиждаше, че от 1 март всички граждани могат да бъдат тествани безплатно от обучен персонал с бързи антигенни тестове, например в тестови центрове, лекарски кабинети или аптеки.\nПредимството на бързите тестове: Не е необходимо пробите да се изпращат в лабораторията за оценка, но работят по подобен начин на тестовете за бременност, както обяснява министерството: пробата идва на тест лента, която реагира с обезцветяване. За да направите това обаче, трябва да си вземете тампон от нос или гърло от обучен персонал, което е неудобно. Тези антигенни тестове също не се считат за толкова точни, колкото другите PCR тестове. Според института Робърт Кох (RKI), положителният резултат трябва да бъде потвърден чрез PCR тест.\nБързите тестове за миряни обещават повече безопасност в ежедневието\nНаближава и по-широкото използване на самотестове за неспециалисти. Федералният институт за лекарства и медицински изделия издаде първите три специални одобрения за тестове за корона за употреба у дома. По време на тестовете пробите се вземат през тампон в предната част на носа. Федералният министър на здравеопазването Йенс Шпан (CDU) заяви в сряда сутринта по ZDF: "Предполагам, че ще можем да одобрим повече още през следващата седмица и ще издадем специални одобрения."\nСилно чувствителен: превъзбуденият мозък\n2022 © https://mysimplehealthlife.com Безплатните бързи тестове се отлагат


ШМЕКЕРИАДА, КОЯТО МОЖЕ ДА СРИНЕ ДЪРЖАВАТА\nНачало Архив 2014 Брой 34 (2014) ШМЕКЕРИАДА, КОЯТО МОЖЕ ДА СРИНЕ ДЪРЖАВАТА\n„Ние с шмекери не играем”, каза страшилището на всички шарани Бойко Борисов, след като позира полугол във фейсбук с две риби в ръцете. Въпросната реплика беше в отговор на въпрос дали ГЕРБ ще се коалира с Реформаторския блок след изборите на 5 октомври 2014 г. Борисов уточни, че ако партията му не спечели 121 мандата в 43-ото НС, лично той ще я остави в опозиция и ще „им гледа сеира” (на БСП и ДПС). По-късно лидерът на ГЕРБ предупреди, че след октомври може да няма правителство. И нещо по-лошо – нямало да има какво да ядем. Има Бойко Борисов начело на правителство на ГЕРБ – има хляб; няма такова правителство – чака ни глад. Очевидно „доктор” Борисов не смята за правителство кабинета на проф. Георги Близнашки, назначен от президента Росен Плевнелиев.\nЛидерът на ГЕРБ Бойко Борисов явно не приема подмятанията, че това правителство подготвя не честни избори, а завръщането на герберите на власт. И изтъква, че ако в него има министри, свързани с ГЕРБ, те са поканени в качеството им на експерти, а не като гербери. Той, Борисов, не се бил намесвал по никакъв начин в избора на министрите, дори хич не се интересувал от състава на служебния кабинет. Сигурно това обяснява предупреждението му, че след октомври може да нямаме правителство. Кой да чете досадната Конституция, в която е записано, че докато не се избере от парламента ново правителство и то не положи клетва, служебният кабинет продължава да управлява България?! Без да има право да подписва международни договори и да тегли заеми. Ако е за пари, той има право да харчи на месец по 1/12 от бюджета за 2014 г.\nБългарите са доказали, че могат и без държава, че липсата на редовно правителство ли ще ги стресне?! Със или без правителство, природата винаги ги „изненадва”: я с потопи, я със земетресения или пожари. „Ако изборите решаваха нещо, щяха да ги забранят!”, твърди една мъдрост, родена и изстрадана в годините на „прехода” у нас. До изборите на 5 октомври ще чуем и други такива бисери, но въпреки тях вотът ще се състои.\nОбаче Борисов не иска „да дели отговорността”, тоест благинките на властта, с другите „шмекери” в дясното политическо пространство, затова изходът е един - избори до дупка. Сиреч, докато се сбъдне мечтата Му за самостоятелно управление на ГЕРБ. После и да гладуваме, това ще е здравословно гладуване – в името на финансовата стабилност ала Симеон Дянков.\n„Борисов наистина е забележителен артист”, призна Радан Кънев в отговор на въпроса дали предварително не са се наговорили с ГЕРБ за следизборна коалиция, разигравайки предизборен политически театър. Оценката му за артистичните заложби на Борисов ни накара да си припомним неговата способност без свян да сменя на 180 градуса своите решения и оценки, отричайки вечер онова, което е казал сутринта и го е защитавал гръмогласно през целия ден.\nПо този начин проектът АЕЦ „Белене” се превърна от жизнено важен за България, без който токът ще поскъпне 17 пъти, в прекалено скъп и ненужен. Същото се случи и с проекта „Южен поток”. Преговорите за него водеше най-интензивно именно кабинетът „Борисов”, преди панически да побегне от народната любов през февруари 2013 г. Борисов се кълнеше, че няма да подаде оставка заради Станишев и Доган, а след като преспа една нощ, на 20.02.2014 внесе оставката на правителството в НС. Някои смятат, че това е станало с малко помощ от американския посланик в София, който поканил Борисов на среднощна беседа, но като не сме видели с очите си, не можем да твърдим, че е така.\nВсе пак кабинетът „Орешарски” получи от Борисов горещия картоф, наречен „Южен поток” и след мистериозната визита на трима американски сенатори, го обяви за замразен, „докато се изгладят противоречията с ЕК”. Сиреч, на свой ред го остави на служебното правителство, а пък то ще го завещае на редовното, избрано от 43-ото НС. „Псевдоекспертът” Пламен Орешарски (така го нарече Борисов), и по-точно неговият министър на регионалното развитие Д. Терзиева, успя в последния момент да издаде разрешително за строежа на газо-компресорна станция в местността „Паша дере”. Че като се надигнаха от „Протестна мрежа”! Стигнаха чак до прокуратурата. Наложи се президентът да ги награди за заслуги, давайки им Министерството на правосъдието. А пък другите „протестъри” получиха един „протестиращ” министър-председател в лицето на конституционалиста Георги Близнашки. Както писа Александър Симов, „Протестът отиде на друг купон”.\nБедни, бедни Орешарски! Да беше поучил още малко, че поне огнеборец да станеш! Тогава, вместо да твърдиш, че не знаеш дали е подписан и от кого е подписан „оня договор” за 7-ми блок на АЕЦ „Козлодуй”, щеше да изпъчиш гърди и да заявиш: “Казах на „Уестингхаус”: това при мен не може!”.\nВиж Борисов как командори ПГ на ГЕРБ, а ти се чудеше как да угодиш на три партии и накрая избра най-корумпираната - ДПС. Борисов накара своите съпартийци цял ден да обосновават необходимостта от актуализиране на републиканския бюджет, а вечерта им нареди да не се регистрират в парламента на следващия ден, когато трябваше да се гласува собственото му предложение. За да не ги пришивали към ДПС. Ами президентът, излъчен от ГЕРБ, той какво трябваше да изтърпи от своите? Срам, голям срам за българската демокрация!\nКафето с Местан в Кърджали е едно, друго са целувките с ДПС на Орлов мост. Което не пречи да се позатоплят отношенията на ГЕРБ с Делян Пеевски, номиниран за депутат в 43-ото НС от циганите в пловдивския квартал „Столипиново”. Цветан Василев и неговата КТБ да вървят на луната! След като по волята на Борисов ПГ на ГЕРБ не подкрепи актуализацията на бюджета и предложението на президента за извънредни пълномощия на служебното правителство, няма да има заем от МВФ, а значи и пари за „оздравяването” на бившата банка на властта КТБ. Същата при управлението на Борисов „наедря” като Искра Фидосова, а служебното правителство на Марин Райков й врътна кранчето, нареждайки на държавните фирми и ведомства да не държат в една и съща търговска банка повече от 20 % от парите си. Правителството „Орешарски” изпълни това изискване. Всъщност тогава започна и кризата в КТБ. Бившият министър на културата в правителството на ГЕРБ Вежди Рашидов изгоря с няколко милиона, но се жалва не от когото трябва. Кой му е крив, че се е хванал на Симеон-Дянковата пропаганда за финансовата стабилност? Днес Веждито обикаля от студио в студио, настоявайки хората да си получат всичките пари, а не само гарантираните до 100 000 евро. Само че хората с по няколко милиона в КТБ са 300-400 души и приемането на извънредно законодателство само за тях е подигравка с правото. БНБ не е законодателна институция, тя само осъществява банков надзор. Как го осъществява – това е видно от случая с КТБ. Кьорав карти не играе.\n„Ако Цветан Василев проговори, ще срине цялата държава”, плаши Рашидов. И коя тайна на Василев е непозната на обществото? Това, че КТБ се е развивала с протекцията на държавата? Или че КТБ е финансирала партии, политически проекти и конкретни политици срещу бъдещи изгоди? Твърди се, че на някои политици Цветан Василев е раздавал безлимитни кредитни карти. Представяте ли си, ако с парите на Рашидов и Ко. Василев е кредитирал Бойко Борисов, а любителят на пури и уиски се „оплаква на арменския поп”? Подобен скандал може и да не срине цялата държава, но за ГЕРБ ще има същия ефект, както аферата с „надпечатаните” бюлетини от Костинброд. Тогава, сбогом, абсолютно парламентарно мнозинство! Борисов или ще трябва да се коалира, или да стои в опозиция, докато парламентарната група на ГЕРБ заприлича на предишната. Борисов иска 121 депутати, не за да носи сам отговорността за една „фалирала” държава, а тъкмо защото от този обран бостан има все още какво да се краде. Пък и партията трябва „да се понахрани”... Ето защо оставените от Цветан Цветанов МВР кадри „не забелязаха”, че Цветан Василев се готви да духне извън страната с личния си самолет. Нито пък надзорът на БНБ забеляза, че КТБ се източва превантивно, включително с фалшиви кредити. Едва преди седмица прокуратурата отправи обвинения към избягалия банкер.\nТака се разбра, че най-опасната тайна, която може да срине държавата, е съдружието в престъплението на финансовия капитал и герберско-депесарския „политически елит”. Другите обяснения са „шменти-капели”, както би казал Борисов. Противопоставяйки се на актуализацията на бюджета и намеренията на президента за увеличаване на държавния дълг, “Коалиция за България” временно осуети поредния пладнешки грабеж. Повече от неморално е да не се намерят 200-300 млн. лева за дофинансиране на здравеопазването, а да се вземат назаем милиарди за „оздравяването” на КТБ. Така, вместо да бъдат наказани, крадците ще бъдат насърчени.\nСега Борисов, по думите на Радан Кънев, рекетира избирателите със заплахата да не състави правителство, ако няма абсолютно парламентарно мнозинство. Тоест, ако не му гласуват както трябва, ще остави България без правителство и без хляб, но с режим на тока. Същинско раздвоение на личността: човекът, който и без друго обещава затягане на коланите, плаши хората с глад, ако не го изберат за премиер. А всъщност те ще бъдат наказани точно ако подкрепят човек, който си признава, че е прост. И чиято „експертиза” на огнеборец и охранител е абсолютно несъвместима с изискванията към модерния държавник.\nИма ли друга страна на света, която да е била управлявана от лапацало като Б.Б.? България през Средновековието няколко години е имала селски цар, за който византийските летописци не пестят ругатните. Наричат го свинепас, Бърдоква, Лахана и какъв ли не, но не могат да обяснят как един невежа е разбивал и техните армии, и татарските орди! И защо след неговата гибел са се появили поне двама лъжеивайловци?\nСлучаят с лидера на ГЕРБ е нещо съвсем различно. Неговите пошли театрални импровизации може да вдъхновяват „простите като него”, но будят недоумение и презрение у световните лидери. И ако, макар и с погнуса, са принудени да го търпят, когато се засили да ги прегръща, то е защото е „техен кучи син”. Не им е първица да си затварят очите пред авторитарни политически лидери, след които вървят трагедия след трагедия. Ставащото в Украйна и Ирак е резултат точно на такава политика от страна на Запада. Турският в. „Джумхуриет” (16.08.2014) цитира изявление на генералния секретар на „Хисбуллах” в Ливан, Хасан Насраллах, че когато терористичната организация „Ислямска държава в Ирак и Дамаск” (ИД) е извършвала геноцид спрямо сунитите, САЩ са си затваряли очите с надеждата да я използват за свои цели. Коментарът е излишен. Така беше в Афганистан при режима на муджахидините и талибаните, в Египет, Тунис, Либия и Сирия по време на „Арабската пролет”.\nДа видим как ще свърши поредната западна авантюра в Украйна и Ирак. И коя партия у нас ще се превърне в българската „ИД” след избирането на Ердоган за президент на Турция.\nВпрочем, Борисов вече обеща поне 10 зам.-министри в бъдещото му правителство да са мюсюлмани... Едно обаче е сигурно - с държава, управлявана като офшорка от Борисов и Плевнелиев, гладът ни е гарантиран. Единият ще строи магистрали и спортни зали, другият ще промотира бизнес паркове и електронни правителства, докато нас ще продължат да ни “хранят” китайци, турци, поляци, румънци и македонци...


[кино] Касови нехитове или некасови хитове - Страница 18 - RpgBG.net\n[кино] Касови нехитове или некасови хитове\nМнение от Gungrave » чет ное 14, 2013 7:23 pm\nChoChan написа: Сега Киану пак ще пряви някакъв азиатски филм. За Тай-чи ли какво беше.\nKeanu азиатец, юр пойнт? Филма е "Man of thai-chi" има го по тракертъ, сносен е. Китайски е и е продюсед и сниман в чайна мейнланд.\nIn other news, Machete Kills = critical miss.\nМнение от xsmind » пет ное 15, 2013 10:58 am\nИма още един: 47 Ronin, който не е излязъл. Обаче подозирам, че ще е доста голяма глупост.\nМнение от Gungrave » пет ное 15, 2013 9:12 pm\nНа мен ми мяза на Нинжа Скрол и това ме радва.\nМнение от Absent » нед дек 08, 2013 8:31 am\nГледах Kick Ass 2 .... Jim FUCKIN Carrey !\nИ там някви други неща се случват.\nМнение от Ways » чет яну 09, 2014 1:52 pm\nABOUT TIME for crying\nМнение от icon » чет яну 23, 2014 10:53 pm\nТези дни, "благодарение" на повалилия ме грип успях да си понаваксам с кино филмите. Двата последни, които гледах са "Капитан Филипс" и "Великият Гетсби".\n"Капитан Филипс" е филм в който липсва какъвто и да било фалш. Дори не се чувства, като документален филм. Сякаш наблюдаващ събитията непосредствено през собственият вътрешен взор, сякаш си припомняш спомен. Актьорската игра на Том Хенкс тук е толкова добра, колкото не съм виждал никога преди от който и да било актьор. Когато накрая го освободиха и в лазарета го преглеждаха изглеждаше толкова неподправено в шок, че аз самият се почуствах физически зле. Това беше актьорска игра, която не би могъл да заподозреш, като игра изобщо.\n"Великият Гетсби" е невероятен калейдоскоп от нечовешки дизайн и визия. Всеки един елемент и детайл, включително музика, диалози и монолози, сцени, кинематография се съчетават перфектно. Дори хиперболизираните чудати детайли си пасват в мозайката от оптически илюзии, миражи, полуистини и идеи. Филма изгражда свое собствено измерение, своя реалност, която те увлича в своя вихър, предизвиква в теб противоречащи си емоции, изгражда една чудата вътрешна логика подобна на лудост, като през цялото време в теб напира негодувание, защото нещо в цялата работа не правилно, а грешно. Филм в който реалноста прелива в чиста идея, емоция и мисъл, а въображението се превръща в реалност. И една странна, може би, забележка - ако човек иска да усети и разбере историята на Apple и "Reality Distortion Field" на Стив Джобс, този филм е перфектната алегория за това.\nИ двата филма ме изненадаха невероятно много. Не само че са чудесни филми във времена когато не очакваме много от холивуд, но и са неповторими в много оношения.\nМнение от Yann Gamgee » пет яну 24, 2014 3:30 am\nicon написа: Тези дни, "благодарение" на повалилия ме грип успях да си понаваксам с кино филмите. Двата последни, които гледах са "Капитан Филипс" и "Великият Гетсби".\nКапитан Филипс никога няма да тръгна да го гледам - под нивото ми е да се занимавам със сомалийски пирати, хех\nВеликият Гетсби е хубав филм, но нищо повече. Гледах го наскоро и мога да ти кажа, че това е поредната роля на Лео, в която той още от Хвани ме, ако можеш и Авиаторът си играе пичове с кинти. Това продължава и дори става нагло с Гетсби и сега - Вълкът от не знам де си. Шаранче си, браво!\nМнение от CONAN » пет яну 24, 2014 10:15 am\nКапитан Филипс е страхотен филм, гледах го на кино и ефекта в тъмния киносалон беше поразителен.\nМнение от arabica » пет яну 24, 2014 5:27 pm\nYann Gamgee написа: Великият Гетсби е хубав филм, но нищо повече. Гледах го наскоро и мога да ти кажа, че това е поредната роля на Лео, в която той още от Хвани ме, ако можеш и Авиаторът си играе пичове с кинти. Това продължава и дори става нагло с Гетсби и сега - Вълкът от не знам де си.\nЗащо да е нагло това, че ЛДК играе богати мъже?\nМнение от Yann Gamgee » пет яну 24, 2014 10:28 pm\nнямам идея наистина дали е лошо ЛДК да играе богати мъже, но за мен лично тази му фасона се изтърка, сори\nМнение от tuntut » пон яну 27, 2014 3:49 pm\nxsmind написа: Има още един: 47 Ronin, който не е излязъл. Обаче подозирам, че ще е доста голяма глупост.\nопределено не ми хареса тоя филм\nМнение от Absent » вт фев 04, 2014 11:50 am\nСамо да вметна . От два дни чувам това ехо, все едно има още някой в празната стая... и е редно да опитам да го хвърля в няква гъсто населена с разсъдък посока и да се надявам , че ще има ефект все едно са се разхвърчали парчета месо ...и че ще има тълпа с камъни и някой , който смело да ме обяви за изрод .\nФилип Сиймор Хофман беше един от онези актьори , които правеха разлика в киното. От тези които ме карат , почти насила, винаги да избирам него пред театъра , просто защото онези , които и успяват да ме развълнуват са на другия шибан край на света . Да . Не ме е срам да го призная. Предпочитам някой непознат да инжектира лента в онзи скъпоструващ механичен хищник и да халюцинирам час-два за другия край на живота пред това да видя нещо истинско, просто защото е такова. И ролките да се въртят с онази своя симфония. И ако може Филип Сиймор Хофман да участва. Като за последно. Ако се замислите, той не беше от онези актьори дето си говорим за тях. Не беше излъскания тип в центъра на екрана , за който всяка жена би те сменила моментално... тъпи кучки... Беше второстепенен . Дори когато беше в главната роля . Карашете да искаш да гледаш филма вместо него. Винаги съм си мислел, че това са най-великите актьори.\nДа се направя ,че знам нещо за живота му? Абсурд ! На 46 изглеждаше като чичко, а не кето Брад Пит , Деп и прочие там . Ебати разбрах ,че е толкова млад когато съобщиха новината за смъртта му . Не привличаше особено внимание. В малки страни пълни с утрепки като нашата дори не знаят кой е Филип Сиймор Хофман.\nЕ , ...Филип Сиймор Хофман беше ловец на дракони и лицетанцьор. Превъплъти се в толкова много животи, че за момент всякаш ги беше откраднал от някого. Не спря да преследва дракона и плати за това като джентълмен. Не ме ебе за близките и семейството му и мисля ,че така е редно. Затова с ръка на сърцето ще кажа ,че това е велик начин един мъж да си отиде от този свят и ако бях на негово място сигурно щях да се усмихвам в онези последни мигове. Трябва да си един тъжен смелчага за да си наркоман. Копче няма да кажа за това какво е загубило киноти, изкуството и света. Нека горят. Нека всичко изгори. Онези дето палят нивите на есен сигурно знаят, че това е най-хубавия парфюм за земята.\n"Do they make really good movies with leading men , anymore ? I don’t think the romantic leading guy is around anymore and I don’t really think I would be that guy if he was. "\nBut you was. Funny .\nBottoms up ! Rest in peace Philip Seymour Hoffman !\nПонеже има дни когато се почваме от сутринта.\nМнение от icon » вт фев 04, 2014 12:06 pm\nНикога не съм го харесвал, като актьор. Точно три филма с негово участие съм гледал, четвърти ми е познат, като заглавие. Включително Капоте ми беше скучен и като цяло едва ли има филм с негово участие, който дори би ме заинтересувал да седна да го гледам. Отделно винаги ми е бил антипатичен, но това е по скоро мой си проблем, не на актьора. От друга страна Ди Каприо също ми е антипатичен, но оценявам отделни негови роли, като много добри. Филип Сиймор Хофман просто не ми допадна, като актьор.\nС което не се опитвам да говоря лошо за мъртвите, просто се опитвам да бъда честен. Всеки път, когато чета за подобно нещо, дали е умрял актьор или музикант от дрога или простотиите на Хана Монтана и Бийбър се чувствам зле, сякаш е провал не само на участниците в самото нещастие, но и на човечеството, като цяло и като лично мой провал в частност. Не си въобразявам, че бих могъл да направя нещо по въпроса и въпреки това се чувствам сякаш аз имам дял в нещастието.\nМнение от Bate Kolio » вт фев 04, 2014 7:16 pm\nhttp://www.youtube.com/watch?v=eOccnRyCUUQ един епик линк от канала\nМнение от Kaladris » чет фев 06, 2014 4:01 pm\nХофман е голям. Мога да изреждам гениални роли бол, но е достатъчно само да му изгледаш играта в The Master за да го осъзнаеш това, независимо колко ти е антипатичен.\nМнение от Kpucu » вт мар 25, 2014 8:55 pm\nГледах "Snowpiercer" - антиутопия, в която човечеството се е спасило от глобална зима посредством влак, в който има класово разделение. Интересни алегории за политическата и обществена ситуация. Иначе има някакви странни арт бавни моменти, кютек, които се редуват с кютек, които се редуват с Тилда Суиндън, маскирана на Клара Маринова. Мен ми хареса, макар и с уговорки. Филмът е корейски, но се говори на английски.\nСега ме мързи, ще пиша повече, ако някой му е интересно..\nМнение от icon » вт мар 25, 2014 9:34 pm\nKpucu написа: Гледах "Snowpiercer" - антиутопия, в която човечеството се е спасило от глобална зима посредством влак, в който има класово разделение. Интересни алегории за политическата и обществена ситуация. Иначе има някакви странни арт бавни моменти, кютек, които се редуват с кютек, които се редуват с Тилда Суиндън, маскирана на Клара Маринова. Мен ми хареса, макар и с уговорки. Филмът е корейски, но се говори на английски.\nХъм, ще го погледна. Пропуснах го защото ми се стори някаква b-rated боза, но може би съм сбъркал. Благодаря между другото.\nМнение от Absent » ср мар 26, 2014 11:41 am\nМнение от CTAHuMuP » чет мар 27, 2014 12:08 am\nИ ние гледахме Snowpiercer, или по-точно аз го гледах, защото още преди средата жената каза "Тоя филм е странен" и заспа.\nФилмът не е холивудски касов хит, но не е и Б-филм. Корейска продукция е и като качество прилича на независим филм, който обаче е заснет с голям бюджет. Има известни и добри актьори, специалните ефекти и битките не изглеждат евтини и е уиърд. Като визия и усещане ми заприлича на филмите на Тери Гилиъм и по-специално на антиутопичния "12 маймуни" (за който половинката ми също каза "Тоя филм е странен" и заспа). Сюжетът и темите не ми бяха безинтересни (той е по някакъв френски комикс май), битките ме забавляваха, общо взето филмът ми допадна. Тилда Суиндън с този грим управлява.\nМнение от Absent » ср юли 30, 2014 11:22 am\nТака Herco Less няколко основни точки:\n1. Тракия. Източна Гърция\n2. A shield wall !!! Ултиматната стратегия за побеждаване, която само Херку Лес знае. / Няма кавалерия, която да може да спре 200 бронирани мъже с огромни щитове и къси копия/\n3. Херкулес един филм с участието на Ирина Шейк. Или поне нейни снимки.\n4. Зъл крал ,който е убил мъжа на дъщеря си за да седне на трона и да поведе армия от некадърници с цел да завладее света... И понякое време иска да убие дъщеря си за да научи внук си да бъде достоен негов наследник...който иска да убие десет минути, след като му е дошла идеята да убие дъщеря си. За да може...да умре от старост след 6 месеца. And he ain't even mad ,bro.\n5. Зъл крал, който иска да убие шампиона си понеже е по-известен от него, но няма амбициите да го измести.\n6. Вълци. Животни верни до гроб, докато ги храниш.\n7. Зъл генерал, който прикрива добре подлия си поглед на стар, отчаян алкохолик и успява да измами всички, че е добър. Да имаш камшик от....гръбначни стълбове?! не те прави лош човек.\nЕдинственото смилено нещо в този филм е Скалата. На него не може да му се сърди човек.\nМнение от Yann Gamgee » ср юли 30, 2014 12:20 pm\nскалата е копче\nМнение от Kpucu » пет авг 01, 2014 1:13 am\nLocke. Много як филм с участието на Том Харди. Ама е мега-бавен и много некинематографичен. По-скоро за любителите на телевизионен театър, Том Харди и реализъм. Не е екшън, нищо не е. Том Харди седи и говори по gsm в колата си. Човешки историЙ.\nМнение от Absent » ср авг 13, 2014 12:25 am\nИронията е там , че никой никога не се е досещал да попита някой от Боговете на комедията как се чувства. На кой всъщност би му хрумнало да се заинтересува дали всичко е наред в живота на един заразително ухилен идиот, който превръща всяка форма на време и материя в чист смях. И какво е живота им всъщност ? Една добре орнаментирана маска на някой от многобройните Богове на весилието от гръцката, или вие си изберете коя , митология. Фасада, на ръба, на която живеят. Прикриват неуморно с потта и сълзите всяка пукнатина преди да е изгряло слънцето. Преди да е настъпил денят.\nА когато най-накрая някой от тези Велики Артисти пукне, удавен в лайна, алкохол и транквиланти, както обикновено правят, това което всички казват е „ Не ! Нямаш право! Толкова си готин!“. Днес примерно всички хленчат в Туитър колко е малък Туитър за да изразят с един Туит, или както се казва, че Робин Уилиамс е прекалено готин и не могат да повярват, че вече го няма.\nРобин Уилиамс между другото беше един от актьорите с най-въздействащо излъчване. На добър човек. С лъчезарна усмивка и искрени очи. Единственият комик, който още преди да те разсмее те стопля с някаква невидима светлина, кара те да се чувстваш уютно ...един вид в сигурни ръце. А гледаш шибан телевизор, да му еба майката.\nМоже би заради това най-много харесвам онези не толкова смешни негови филми ...Обществото на мъртвите поети, В какво се превръщат мечтите, Кралят на Рибарите, Позитронният човек ...тези просто ме удариха, не смятах да изброявам. Той правеше всеки филм да изглежда малко философски, може би дори всяка случка. Мисъл в смеха. Доброта в усмивката. Това облагородява.\nСбогом, господин Уилиамс... и Благодаря.\nП.П. Сори за правописните грешки.\nМнение от Bate Kolio » ср авг 13, 2014 1:21 pm\nХора от калибъра на Робин Уилиамс са на първо място философи, приятелю. Голямата им трагедия с дължи на факта, че за да бъдат това, което са и за да докосват хората, по начина по който го правят, трябва да бъркат дълбоко в себе си и да излагат душицата си на показ. Когато имаш вземане-даване с подсъзнанието, обаче, ставаш много чувствителен към прогнилата реалност на съвременното съществуване. Разбираш, колко неправилно е всичко и как нищо не можеш да направиш, за да го промениш. Още повече те боли, защото цял живот си опитвал да го направиш с думите и идеите си. Голямата греда е голяма работа. Не е лесно да си интелигентен човек. Да живеят наркотиците. Чичо Робин е на по-хубаво място. Хората са тъпи егоисти. Вместо да се радват, че най-накрая това величие намери сили да се отърве от оковите на земната простотия, страдат, защото няма кой да ги забавлява. Да го духат. Не го заслужаваме.\nМнение от Ways » ср авг 13, 2014 1:38 pm\nМнение от Yann Gamgee » ср авг 13, 2014 3:20 pm\nРобин не беше човек. И в момента не е. Ако някъде има "общество на мъртвите комедианти", той е някъде там. А ние... сме в това на живите\nМнение от Venski » вт авг 19, 2014 12:16 pm\nМнение от Yann Gamgee » вт авг 19, 2014 8:54 pm\nпич, има един тънък и фин литературен нюанс между това какво е комик и какво е комедиант\nно тъй като ти никога не си се занимавал с писане и анализи на думи и текстове (явно извън Гугъл, имам предвид), няма да те занимавам излишно...\nно все пак, наздраве за гения! сега сме сами и без него...\nМнение от Venski » ср авг 20, 2014 8:55 am\nМнение от Yann Gamgee » ср авг 20, 2014 5:38 pm\nходи и си го търси в речника, има онлайн такива\nа аз съм решил да се самоубия и да пия едно кафе с Робин Уилямс, където да обсъдим заедно с него тънкостите на шекспировия сонет\nот който ти, очаквано, също нищо не разбираш